ພະແນກຮ່ວມມືພາສີສາກົນ.
+ ທີ່ຕັ້ງ ແລະພາລະບົດບາດຂອງພະແນກຮ່ວມມືພາສີສາກົນ.
ພະແນກພົວພັນພາສີສາກົນ ແມ່ນພະແນກໜື່ງທີ່ນອນໃນກົງຈັກຊ່ວຍວຽກຂອງກົມພາສີມີພາລະບົດບາດເປັນເສ ນາທິການ ໃຫ້ຫົວໜ້າກົມພາສີ ໃນການຄົ້ນຄວ້າບັນດານະໂຍບາຍ ຕ່າງໆຂອງກົມພາສີທີ່ຕິດພັນກັບນະໂຍບາຍພາສີສາ ກົນກ່ຽວກັບການອຳນວຍຄວາມສະດວກທາງດ້ານການຄ້າ, ການແລກປ່ຽນຂໍ້ມູນຂ່າວສານ, ສະເໜີແຜນການພົວພັນ, ຮ່ວມມື, ປະສານງານ, ເຈລະຈາ, ເຂົ້າຮ່ວມປະຊຸມທາງດ້ານວິຊາການ ໃນຂົງເຂດວຽກງານພາສີ ກັບບັນດາປະເທດ ສະມາຊິກອາຊຽນ, ອາເຊັມ, ອົງການພາສີໂລກ, ອົງການຈັດຕັ້ງສາກົນ, ການຮ່ວມມືສອງຝ່າຍ ແລະຫຼາຍຝ່າຍພະແນກ ຮ່ວມມືພາສີສາກົນ ປະກອບມີ 03 ໜ່ວຍງານຄື :
+ ໜ່ວຍງານພົວພັນ ແລະສັງລວມ.
+ ໜ່ວຍງານຮ່ວມມືສາກົນສອງຝ່າຍ.
+ໜ່ວຍງານຮ່ວມມືສາກົນຫຼາຍຝ່າຍ.
+ ໜ້າທີ່ຂອງພະແນກພົວພັນພາສີສາກົນ.
- ເປັນເຈົ້າການຄົ້ນຄວ້າ, ປັບປຸງ, ແຜນຍຸດທະສາດ, ນະໂຍບາຍ, ລະບຽບກົດໝາຍໃນຂົງ ເຂດວຽກງານພາສີສາກົນ, ເຂດການຄ້າ ເສລີອາຊຽນ, ການຄ້າສອງຝ່າຍ ແລະຫຼາຍຝ່າຍ ເພື່ອສະເໜີຕໍ່ຫົວໜ້າກົມພາສີ ພິຈາລະນາ.
- ສະເໜີແຜນການ ເຂົ້າຮ່ວມກອງປະຊຸມ, ສຳມະນາ, ຝຶກອົບຮົມ, ທັດສະນະສຶກສາເຈລະຈາກັບສາກົນ ໃນການພົວພັນ ຮ່ວມມືກັບຕ່າງປະເທດ ກ່ຽວກັບວຽກງານພາສີ.
- ເປັນຜູ້ຕາງໜ້າກົມພາສີ ສປປ ລາວ ປະຈຳການຢູ່ຕ່າງປະເທດ ຕາມການມອບໝາຍ.
- ພົວພັນ,ປະສານງານກັບຜູ້ຊ່ຽວຊານຕ່າງປະເທດ ທີ່ປະຈຳຢູ່ກົມພາສີ, ແປພາສາຕ່າງປະເທດ, ຮຽບຮຽງບັນດາເອກະສານ ທີ່ກ່ຽວຂ້ອງ
- ລາຍງານຜົນການຄົ້ນຄວ້າ ກ່ຽວກັບແຜນການຫຼຸດຜ່ອນ ຫຼືລົບລ້າງອັດຕາພາສີ ຕາມແຜນການຮ່ວມມືສອງຝ່າຍ ຫຼືຫຼາຍ ຝ່າຍທີ່ລັດ ຖະ ບານໄດ້ຮ່ວມລົງນາມ ຕໍ່ຫົວໜ້າກົມພາສີ.
- ຄົ້ນຄວ້າ, ສະເໜີເງື່ອນໄຂພະນັກງານພາສີ ໄປເຄື່ອນໄຫວຢູ່ຕ່າງປະເທດ.
- ປະສານສົມທົບ ແລະສະເໜີກັບຂະແໜງການສູນກາງ, ທ້ອງຖິ່ນໃນການຈັດຕັ້ງປະຕິບັດ ລະບົບກົດໝາຍຕາມການ ມອບໝາຍຂອງກົມພາສີ.
- ສະຫຼຸບລາຍງານການເຄື່ອນໄຫວວຽກງານຂອງພະແນກ ປະຈຳວັນ, ອາທິດ,ເດືອນ,ງວດ,ປີ
- ສະເໜີຍ້ອງຍໍຊົມເຊີຍ, ປະຕິບັດວິໄນ, ຄຸ້ມຄອງ, ກວດກາ-ກວດການໃນການປະຕິບັດໜ້າທີ່ວຽການຂອງພະນັກງານ ພາຍໃນພະແນກ.
- ປະຕິບັດໜ້າທີ່ອື່ນໆ ຕາມການມອບໝາຍ ຈາກຫົວໜ້າກົມພາສີ.
+ ຂອບເຂດສິດຂອງພະແນກພົວພັນພາສີສາກົນ.
- ສະເໜີປັບປຸງກົດໝາຍວ່າດ້ວຍພາສີ ແລະລະບຽບການອື່ນໆ ທີ່ເຫັນວ່າບໍ່ສອດຄ່ອງກັບ ສະພາບການຈັດຕັ້ງປະຕິບັດ ວຽກງານ ໃນແຕ່ລະໄລຍະ ຕໍ່ຫົວໜ້າກົມພາສີ ເພື່ອພິຈາລະນາ.
- ປະກອບຄຳເຫັນ, ຕົກລົງບັນຫາຕ່າງໆ ແລະເຊັນຢັ້ງຢືນຄວາມຖືກຕ້ອງ ຂອງບັນດາເອກະ ສານ ຕາມການມອບໝາຍ ໂດຍສອດ ຄ່ອງກັບລະບຽບກົດໝາຍ.
- ສະເໜີແຜນການຊ່ວຍເຫຼືອ, ຮ່ວມມືກັບສາກົນ ຕາມການມອບໝາຍ.
- ຄຸ້ມຄອງ,ນຳໃຊ້ ແລະບຳລຸງຮັກສາພາຫະນະ, ວັດຖຸອຸປະກອນ ແລະເຄື່ອງມືເຂົ້າໃນວຽກ ງານຂອງພະແນກ.
- ສະເໜີແຜນບຳລຸງ, ກໍ່ສ້າງ,ຈັດວາງ,ແຕ່ງຕັ້ງ,ຍົກຍ້າຍ, ສັບຊ້ອນໝູນວຽນ, ພະນັກງານ ພາຍໃນພະແນກ.
- ປະຕິບັດສິດອື່ນໆ ຕາມການມອບໝາຍຂອງຫົວໜ້າກົມພາສີ.